《九日北山寺二首》
元代·方回

松阴佳处路宜迟，裹袖寒鞭马上垂。
邂逅同倾九日酒，凄凉暗诵十年诗。
试回白首思前事，未觉青山減旧时。
节后骚英应好在，煮茶更与野僧期。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。